Juozas Indriūnas

Juozas Indriūnas (1896 m. sausio 26 d. Bajoriškėse, Jūžintų valsčius – 1989 m. balandžio 15 d. Kaune) – inžinierius technologas, akademikas, tekstilės technologijos mokslo pradininkas Lietuvoje.

 Biografija 
1908–1912 m. mokėsi Panemunėlio pradžios mokykloje, 1914 m. baigė Kupiškio dvimetę mokyklą (nepilną progimnaziją). 1914–1915 m. dirbo gumos fabrike Petrograde. 1915–1916 m. mokytojavo pradžios mokykloje Piniavoje, 1918–1920 m. Žardeliškėse. 1916–1918 m. buvo kalinamas belaisvių stovykloje Griuntalyje. 1920 m. laisvasis klausytojas Aukštuosiuose kursuose Kaune. 1921 m. eksternu išlaikė abitūros egzaminus. 1922–1929 m. studijavo Lietuvos universiteto Technikos fakultete, inžinierius technologas.

Dar būdamas studentu pradėjo dirbti universitete. Nuo 1929 m. Lietuvos universiteto (1930–1946 m. VDU, 1946–1950 m. Kauno universitetas, nuo 1950 m. KPI) dėstytojas. 1930–1931 m. stažavo Štutgarto ir Dresdeno aukštosiose technikos mokyklose. 1936 m. technikos mokslų daktaras, 1937 m. docentas, 1941 m. profesorius. 1941–1962 m. Tekstilės technologijos, 1962–1975 m. Pluoštinių medžiagų katedros vedėjas, 1948–1953 m. dar ir Fizikos ir technikos instituto direktorius. 1944–1947 m. Technologijos fakulteto dekanas. 1946 m. LSSR MA narys korespondentas, nuo 1968 m. tikrasis narys.http://emeritus.ktu.lt/content/indriūnas-juozas http://lma.lt/index.php?option=com_k2&view=item&layout=item&id=122&Itemid=195&lang=lt Palaidotas Petrašiūnų kapinėse.http://emeritus.ktu.lt/content/indri%C5%ABnas-juozas  Indriūnas Juozas

 Mokslinė veikla 
Sukūrė metodų ir prietaisų pluošto nuovargiui tirti ir pūkuotų medžiagų pūko parametrams matuoti. 10 išradimų autorius.

 Bibliografija 
 Mechaniniai medžiagų bandymai, 1930 m.
 Pluoštinės medžiagos. – Kaunas: Valstybinė enciklopedijų, žodynų ir mokslo literatūros leidykla, 1947. – 195 p.
 Tekstilės technologijos pradmenys. – Kaunas: Valstybinė enciklopedijų, žodynų ir mokslo literatūros leidykla, 1948. – 198 p.: iliustr.
 Audimas. – Vilnius: Valstybinė politinės ir mokslinės literatūros leidykla, 1954. – 320 p.: iliustr.
 Linų verpimas. – Vilnius: Valstybinė politinės ir mokslinės literatūros leidykla, 1959. – 305 p.: iliustr.
 Vilnų verpimas. – Vilnius: Valstybinė politinės ir mokslinės literatūros leidykla, 1961. – 315 p.: brėž.
 Naujoji verpimo technika: mokymo priemonė. – 2 d. – Vilnius: Mintis, 1968–1977.
 Vilnos ir cheminio pluošto verpimo technologija ir įrengimai. – 2-asis leidimas. – Kaunas, 1972. – 268 p.: iliustr.

 Įvertinimas 
 1965 m. LTSR nusipelnęs mokslo veikėjas
 1966 m. LSSR valstybinė premija (su kitais)
 1971 m. Lenino ordinas

 Šaltiniai 

 Literatūra 
 Akademikas Juozas Indriūnas: personalinė bibliografinė rodyklė, 1930–1986 / sud. Dalia Gurauskaitė. – Kaunas: KPI, 1987. – 35 p.
 Atsiminimai / Juozas Indriūnas; redagavo Irena Radvilavičienė, Arvydas Vitkauskas. – Kaunas: Technologija, 1996. – 109 p.: iliustr. – ISBN 9986-13-428-5

Kategorija:LTSR valstybinės premijos laureatai
Kategorija:Lietuvos mokslų akademijos tikrieji nariai
Kategorija:Lietuvos technologai
Kategorija:Lietuvos dėstytojai
Kategorija:Lietuvos išradėjai